钦定古今图书集成/明伦汇编/闺媛典/第024卷 > 石龟山妻王氏
## 钦定古今图书集成/明伦汇编/闺媛典/第024卷 > 石龟山妻王氏

按《江津县志》：“石龟山先生，晚节不事事，放怀文酒，而
家帑源源，实夫人王氏之力。夫人系出古井，世有种德，冲粹闲雅，笑不苟发，甚明敏，有颖迈，翁云笃爱之，
闻龟山名许配焉。龟山本眉之书台石氏，家法凛然。
夫人既归，举动有礼，𬞟藻修洁，若素处其教者。龟山
所生母刘，性尤严峻，毫发不可犯，夫人怡颜下气，朝”
夕顺事，得其欢心，中外族党，恩意融溢。一乡士远游，
偶毙于或人之门，人皆归咎于或其家，几不能自辨，
龟山为之营救，卒免其冤。又有议其家出金者，乡士
还，欲诉之官，夫人毅然出金偿之，龟山益高其义。龟
山先夫人八年卒，夫人植其门户，愈加撙节，毕龟山
丧事，丰俭适宜，闺庭肃然，虽群婿甥侄不得亟见，迎
送不逾阃常，炉香茗碗，澹如也。淳熙丁未、乙卯、丙子，
染疾而终，享年五十有二。